Praem minista Charlot Salwai, hemi saenem tede aftenun long ofis blong praem minista wan agrimen blong gavman blong China, hemi givim 146 wota tang wetem ambasada blong China blong Vanuatu, Liu Quan.
Mr Liu Quan i talem se China, hemi sapotem big wan isiu blong daonem ifek blong klaemet jenj mo hemi komitim hem plande blong folem wanem we istap long Paris Agreement.
Hemi talem se hemi hop se ol wota tang ia, bae oli helpem plande olgeta pipol we oli stap long nid blong kat wan gudfala wota long taem blong drae sisen. Ambasada blong China i talem se wota hemi impoten long laif mo hemi hapi bigwan blong hemi save helpem ol pipol blong Vanuatu long ol wota tang ia.
Praem Minista Salwai i talem tankiu long gavman mo pipol blong China from ol wota tang ia. Mr Salwai talem tankiu tu long China blong hemi save sapotem strong COP 21. Hemi talem se Vanuatu, hemi wan long olgeta kantri we hemi fesem ifek blong klaemet jenj mo kaen help ia, hemi save helpem ol pipol blong oli save kat seif mo klin wota.
Praem minista i talem se gavman, bae hemi mekem sua se ol wota tang, bae oli save kasem olgeta pipol we oli nidim.
Ol wota tang ia, ikat 131 blong 6 000 lita mo 15 blong 10 000 lita.
tpi_Latn tpi_Latn tpi_Latn tpi_Latn tpi_Latn tpi_Latn